## Odluka o davanju koncesije za osnivanje Slobodne zone Vukovar

### NN 139/2004 (6.10.2004.), Odluka o davanju koncesije za osnivanje Slobodne zone Vukovar

# Vlada Republike Hrvatske

2434

Na teme­lju
članka 30. Zakona o obnovi i razvoju Grada Vukovara (»Narodne novine«, broj
44/2001) i Odluke o općim uvjetima i mjerilima za dava­nje koncesije za osniva­nje
slobodnih zona na području Grada Vukovara (»Narodne novine«, broj 138/2002)
Vlada Republike Hrvatske je na sjednici održanoj 30. rujna 2004. godine,
donijela

## ODLUKU

### O DAVANJU KONCESIJE ZA OSNIVANJE SLOBODNE ZONE VUKOVAR

I.

Vlada Republike Hrvatske (u
da­lj­njem tekstu: Davate­lj koncesije), na prijedlog Ministarstva
gospodarstva, rada i poduzet­ništva, a po zahtjevu društva Slobodna zona
Vukovar d.o.o. sa sjedištem u Vukovaru, Dr. Ante Starčevića bb, (u da­lj­njem
tekstu: Korisnik koncesije) daje koncesiju za osniva­nje Slobodne zone Vukovar.

II.

Slobodna
zona Vukovar obuhvaća s­ljedeća područja:

I.
BOROVO – od 26.858 m˛ koje se odnosi na:

–
katastarske čestice br. 38/1, 474/1, 479, 480, 481, 482, 483, 484, 485, 486/1,
487, 488, 489, 490, 491, 492, 493, 494/1 upisane u zk. ul. br. 4., k.o.
Vukovar;

II. SAJMIŠTE I – od 124.034 m˛ koje se odnosi na:

–
katastarske čestice br. 5189/2, 5189/3, 5189/4, 5189/5, 5190, 5191, 5192, 5193,
5194, 5195/1, 5195/2, 5195/3, 5196, 6396, 6397, 6398 i 6399 upisane u zk. ul.
br. 8948, k.o. Vukovar;

–
katastarsku česticu br. 5197, upisanu u zk. ul. br. 8949, k.o. Vukovar;

III. SAJMIŠTE II – od 6.931 m˛ koje se odnosi na:

–
katastarsku česticu broj 5171, upisanu u zk. ul. br. 4234, k.o. Vukovar.

Ukupna
površina Slobodne zone Vukovar iznosi 157.823 m˛.

III.

Ovlašćuje
se ministar gospodarstva, rada i poduzetništva da s Korisnikom koncesije, u
roku od 60 dana od dana stupa­nja na snagu ove Odluke, sklopi ugovor o
koncesiji, kojim će se deta­ljno utvrditi ovlašte­nja prava i obveze Korisnika
koncesije.

Ako Korisnik koncesije, u
roku iz stavka 1. ove točke, ne potpiše ugovor o koncesiji, gubi sva prava određena
ovom Odlukom.

IV.

Koncesija
iz točke I. ove Odluke dodje­ljuje se na vremensko razdob­lje od 25 godina, računajući
od dana sklapa­nja ugovora o koncesiji.

V.

Korisnik
koncesije dužan je, u roku od šest mjeseci od dana stu­pa­nja na snagu ove
Odluke, osigurati sredstva za osniva­nje i po­četak rada slobodne zone, te
donijeti akt o osniva­nju slobodne zone.

VI.

Korisnik
koncesije dužan je prije početka rada slobodne zone, donijeti Pravilnik o
uvjetima za obav­lja­nje djelatnosti u slobodnoj zoni i objaviti ga u jednom od
glasila Hrvatske gospodarske komore.

VII.

Slobodna
zona Vukovar može započeti s radom kada se do­ne­se rješe­nje da su ispu­njeni
uvjeti za početak rada slobodne zone.

VIII.

Korisnik
koncesije obvezuje se na uredno plaća­nje godiš­nje naknade za koncesiju u
iznosu od 2% ukupnog prihoda.

Naknada iz stavka 1. ove točke uplaćuje se, u iznosu
od 50% u korist jedinice lokalne samouprave na čijem području se nalazi
slobodna zona.

Korisnik koncesije oslobađa se plaća­nja naknade iz
stavka 1. ove točke u korist državnog proračuna Republike Hrvatske u roku od
deset godina, računajući od dana početka rada zone, sukladno točki III. Odluke
o općim uvjetima i mjerilima za dava­nje koncesije za osniva­nje slobodnih zona
na području Grada Vukovara.

Korisnik koncesije obavezuje se da, po proteku roka
iz stav­ka 3. ove točke, godiš­nje plaća naknadu za koncesiju, sukladno stavku
1. ove točke i članku 10. Zakona o slobodnim zonama (»Narodne novine«, broj
44/96).

IX.

Korisnik koncesije dužan je korisnicima slobodne zone
osigurati jednake uvjete za obav­lja­nje poslovnih aktivnosti i gospodarskih
djelatnosti u slobodnoj zoni.

X.

Na području slobodne zone mogu se obav­ljati s­ljedeće
djelatnosti: proizvod­nja i opleme­njiva­nje robe, trgovina na veliko,
posredova­nje u trgovini, pruža­nje usluga, bankarski i drugi novčani poslovi,
te pruža­nje usluga osigura­nja i reosigura­nja imovine i osoba.

XI.

Korisnik koncesije dužan je osigurati uvjete da se
građevin­ske aktivnosti i poslova­nje na području slobodne zone odvijaju
sukladno propisima Republike Hrvatske iz djelokruga prostornog uređe­nja, zaštite
okoliša i građe­nja.

XII.

Ova Odluka stupa na snagu danom donoše­nja, a objavit
će se u »Narodnim novinama«.

Klasa:
413-05/02-02/04
Urbroj: 5030116-04-3
Zagreb, 30. rujna 2004.

Predsjednik
**dr. sc.** **Ivo Sanader**, v. r.

Odluka, NN 139/2004-2434